钦定古今图书集成/明伦汇编/氏族典/第293卷 > 《廖用贤尚友录》 > 方公衮
## 钦定古今图书集成/明伦汇编/氏族典/第293卷 > 《廖用贤尚友录》 > 方公衮

按《万姓统谱》：公衮字汝补，次彭从弟也。元丰初，用荐
者以布衣上殿，条奏十事，曰教太子，举实才，奖清吏，
擢恬退，禁鼓铸，严荼商，恤民困，宽州县，减丁钱，益户
口。神宗嘉纳，命以官为潮州教授，复登元丰二年进
士，擢诸王宫教授。与韩魏公相从最密，魏公语曾公
亮曰：“方公衮论事剀切，正而不阿，立己公忠，清而不
挠，岂多得哉！”公衮尝录其言行曰《魏公遗事》。年未五
十卒。